മുന് പൊലീസ് മേധാവി ലോക്നാഥ് ബെഹ്റ കൊച്ചി മെട്രോ എം.ഡി മുന് സംസ്ഥാന പൊലീസ് മേധാവി ലോക്നാഥ് ബെഹ്റയെ കൊച്ചി മെട്രോ എംഡിയായി നിയമിക്കും. ചൊവ്വാഴ്ച ചേര്ന്ന മന്ത്രിസഭാ യോഗത്തിന്റേതാണ് തീരുമാനംമൂന്നു വര്ഷത്തേക്കാണ് നിയമനം. കേന്ദ്ര പൊലീസ് സേനയിലും കേരള പൊലീസിലും 36 വര്ഷം സേവനമനുഷ്ഠിച്ച ബെഹ്റ 2021 ജൂണ് 30 നാണ് വിരമിച്ചത്.രണ്ട് ഘട്ടങ്ങളിലായി അഞ്ചുവര്ഷത്തെ സേവനത്തിനു ശേഷമാണ് ഡി.ജി.പി സ്ഥാനത്തുനിന്ന് ലോക്നാഥ് ബെഹ്റ പടിയിറങ്ങിയത്.ഡി.ജി.പി. പദവിയിലുള്ള സംസ്ഥാന പൊലീസ് മേധാവി, വിജിലന്സ് ഡയറക്ടര്, ജയില് മേധാവി, അഗ്നിരക്ഷാ സേനാ വിഭാഗം മേധാവി എന്നീ തസ്തികകളിലെല്ലാം ബെഹ്റ ജോലി ചെയ്തു.